На конкурс прымаюцца рэцэпты страў нацыянальнай кухні Зэльвенскага рэгіёну пачатку XX стагоддзя. Для ўдзелу ў конкурсе неабходна падаць: аўтарскае фота гатовай стравы (здымкі павінны быць якасцю не менш за 1000 пікселяў і 300 кропак dpi), дакладны рэцэпт і тэхналогію прыгатавання. Рэцэпт, прадстаўлены на конкурс, павінен быць дакладным і самабытным. Кароткая анатацыя павінна змяшчаць указанне месца (населены пункт Зэльвенскага раёна), дзе рыхтавалася дадзеная страва. Трэба абавязкова ўдакладніць, адкуль узяты рэцэпт.